pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารสูงสุดเขตบริหารพิเศษฮ่องกงเชื่อมั่นในศักยภาพทางเศรษฐกิจของประเทศไทย พร้อมเชิญชวนนักธุรกิจฮ่องกงร่วมลงทุนในโครงการ EEC
วันพฤหัสบดีที่ 28 กุมภาพันธ์ 2562
ผู้บริหารสูงสุดเขตบริหารพิเศษฮ่องกงเชื่อมั่นในศักยภาพทางเศรษฐกิจของประเทศไทย พร้อมเชิญชวนนักธุรกิจฮ่องกงร่วมลงทุนในโครงการ EEC
ผู้บริหารสูงสุดเขตบริหารพิเศษฮ่องกงเชื่อมั่นในศักยภาพทางเศรษฐกิจของประเทศไทย พร้อมเชิญชวนนักธุรกิจฮ่องกงร่วมลงทุนในโครงการ EEC
วันนี้ (28 ก.พ.62) เวลา 11.30 น. นางแคร์รี หล่ํา (Carrie Lam) ผู้บริหารสูงสุดเขตบริหารพิเศษฮ่องกง สาธารณรัฐประชาชนจีน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ผู้บริหารสูงสุดฮ่องกงเดินทางมาเยือนไทยเพื่อร่วมพิธีเปิดสํานักงานเศรษฐกิจและการค้าฮ่องกง (Hong Kong Economic and Trade Office: HKETO) ประจําประเทศไทย ซึ่งถือเป็นการย้ําความเชื่อมั่นในศักยภาพทางเศรษฐกิจของประเทศไทย ทั้งสองฝ่ายยินดีที่มูลค่าการค้าและการลงทุนระหว่างกันเพิ่มขึ้นอย่างต่อเนื่อง นายกรัฐมนตรีได้เชิญบริษัทฮ่องกงมาร่วมลงทุนในโครงการ EEC ซึ่งสามารถเชื่อมโยงพื้นที่เศรษฐกิจ (Greater Bay Area - GBA) ได้แก่ กวางตุ้ง - ฮ่องกง - มาเก๊า รวมถึงอนุภูมิภาค ACMECS ด้วย นอกจากนี้นายกรัฐมนตรียังกล่าวว่าไทยในฐานะประธานอาเซียนในปีนี้ยินดีผลักดันความร่วมมือระหว่างอาเซียนและฮ่องกงในมิติต่างๆ
ด้านดิจิทัล ทั้งสองฝ่ายยินดีต่อความก้าวหน้าของโครงการเคเบิลใต้น้ําของไทยสู่ฮ่องกง เพื่อยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ เพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางแลกเปลี่ยนข้อมูลดิจิทัลของภูมิภาค (ASEAN Digital Hub) รวมทั้งเพิ่มประสิทธิภาพการรักษาความมั่นคงปลอดภัยทางไซเบอร์ (Cyber Security)
ผู้บริหารสูงสุดเขตบริหารพิเศษฮ่องกงพร้อมเชิญชวนนักธุรกิจฮ่องกงมาลงทุนในไทยมากขึ้น และกล่าวว่า ฮ่องกงถือเป็นศูนย์กลางทางการเงินที่สําคัญแห่งหนึ่งของโลก โดยมีมูลค่าเป็นอันดับ 3 จึงพร้อมแลกเปลี่ยนความรู้และพัฒนาบุคลากรด้านเทคโนโลยีการเงินให้แก่ไทยซึ่งจะช่วยยกระดับมาตรฐานทางการเงินและการธนาคารของไทยและภูมิภาค สําหรับด้านการศึกษา ฮ่องกงยินดีส่งเสริมความร่วมมือด้านการศึกษาให้แก่ไทยโดยเฉพาะวิทยาการในสาขาที่ฮ่องกงมีความก้าวหน้า โดยปัจจุบันมีโครงการแลกเปลี่ยนประสบการณ์ด้านวิชาการระหว่างกัน และมอบทุนการศึกษาให้แก่นักเรียนในระดับปริญญาตรีด้วย
***********
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ประธานสภาเกษตรกรแห่งชาติ เข้าพบ
วันพฤหัสบดีที่ 31 สิงหาคม 2560
รัฐมนตรีว่าการกระทรวงอุตสาหกรรม ให้ประธานสภาเกษตรกรแห่งชาติ เข้าพบ
รัฐมนตรีว่าการกระทรวงอุตสาหกรรม ให้ประธานสภาเกษตรกรแห่งชาติ เข้าพบ  ณ ห้องประชุมชุณหะวัณ ชั้น 3 กระทรวงอุตสาหกรรม
วันนี้ (31 สิงหาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นายประพันธ์ ปัญญาชาติรักษ์ ประธานสภาเกษตรกรแห่งชาติ เข้าพบ เพื่อหารือเรื่องการพิจารณากําหนดแนวทางบูรณาการความร่วมมือในการขับเคลื่อนแผนแม่บทเพื่อพัฒนาเกษตรกรรม ณ ห้องประชุมชุณหะวัณ ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล-ผลมาตรการภาษีเพื่อส่งเสริมการลงทุนในประเทศในปี 2560
วันพฤหัสบดีที่ 11 มกราคม 2561
ผลมาตรการภาษีเพื่อส่งเสริมการลงทุนในประเทศในปี 2560
ตามที่กระทรวงการคลังโดยกรมสรรพากรได้ออกมาตรการภาษีเพื่อส่งเสริมการลงทุนในประเทศ  ในปี 2560 โดยให้บริษัทหรือห้างหุ้นส่วนนิติบุคคลหักรายจ่ายการลงทุนในทรัพย์สินต่าง ๆ ที่ได้จ่ายไปในปี 2560 เป็นจํานวน 1.5 เท่าของรายจ่ายที่ได้จ่ายไปจริงนั้น
มาตรการภาษีดังกล่าวได้รับการตอบรับอย่างดียิ่งจากผู้ประกอบการ โดยมีผู้ประกอบการ จํานวน 10,411 ราย แจ้งโครงการลงทุนและแผนการจ่ายเงินต่อกรมสรรพากร รวมวงเงินลงทุน 2.81 แสนล้านบาท ซึ่งเกินกว่าเป้าหมายที่คาดการณ์ไว้ โดยเมื่อปลายปี 2559 สภาอุตสาหกรรมแห่งประเทศไทยคาดการณ์ไว้ว่า จะมีผู้ประกอบการลงทุนเพิ่มจากมาตรการภาษีนี้เป็นวงเงินลงทุนรวม 8,000 ล้านบาท จึงถือได้ว่ามีการลงทุนเกินกว่าที่คาดการณ์ไว้เป็นอย่างมาก อันส่งผลดีต่อการขยายตัวทางเศรษฐกิจของประเทศ
ดังนั้น ขอให้ผู้ประกอบการที่ได้ลงทุนไปในปี 2560 ตามมาตรการภาษีเพื่อส่งเสริมการลงทุนในประเทศปฏิบัติตามคําแนะนําของกรมสรรพากรในการใช้สิทธิและการจัดทํารายงานแสดงรายละเอียดต่างๆ ประกอบการใช้สิทธิ โดยสามารถสอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161
ศูนย์สารนิเทศสรรพากร กรมสรรพากร
โทร. 1161
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตสหพันธรัฐเซีย
วันเสาร์ที่ 7 กันยายน 2562
รมว.ทส. ให้การต้อนรับเอกอัครราชทูตสหพันธรัฐเซีย
รมว.ทส. ให้การต้อนรับเอกอัครราชทูตสหพันธรัฐเซีย
วันที่ 6 ก.ย. 62 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Mr. Evgeny TOMIKHIN เอกอัครราชทูตสหพันธรัฐเซีย ในโอกาสเข้าเยี่ยมคารวะและหารื
รมว.ทส. ให้การต้อนรับเอกอัครราชทูตสหพันธรัฐเซีย
วันที่ 6 ก.ย. 62 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Mr. Evgeny TOMIKHIN เอกอัครราชทูตสหพันธรัฐเซีย ในโอกาสเข้าเยี่ยมคารวะและหารือ ณ ห้องรับรองชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-รัฐบาลเห็นชอบร่าง พ.ร.บ.วิสาหกิจชุมชน
วันศุกร์ที่ 18 พฤษภาคม 2561
รัฐบาลเห็นชอบร่าง พ.ร.บ.วิสาหกิจชุมชน
รัฐบาลเห็นชอบร่าง พ.ร.บ.วิสาหกิจชุมชน เพื่อเพิ่มศักยภาพและขีดความสามารถของวิสาหกิจชุมชน โดยให้วิสาหกิจชุมชนสามารถจดทะเบียนเป็นนิติบุคคลได้
รัฐบาลเห็นชอบร่าง พ.ร.บ.วิสาหกิจชุมชน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ.วิสาหกิจชุมชน เพื่อเพิ่มศักยภาพและขีดความสามารถของวิสาหกิจชุมชน โดยให้วิสาหกิจชุมชนสามารถจดทะเบียนเป็นนิติบุคคลได้ ซึ่งจะช่วยให้สามารถดําเนินกิจการและทําธุรกรรม ได้สะดวกมากขึ้น เช่น การครอบครองทรัพย์สินในนามของวิสาหกิจชุมชนเอง รวมถึงได้รับสิทธิประโยชน์จากมาตรการต่าง ๆ ของรัฐบาลที่กําหนดขึ้น เช่น การสนับสนุนสินเชื่อ การหักลดหย่อนภาษี การส่งเสริมงานวิจัยและพัฒนา เป็นต้น นอกจากนี้ หากวิสาหกิจชุมชนนําทรัพยากรและภูมิปัญญาของท้องถิ่นไปสร้างสรรค์สินค้าและบริการที่เป็นเอกลักษณ์เฉพาะตัวก็สามารถจดทะเบียนเป็นเจ้าของทรัพย์สินทางปัญญานั้นได้อีกด้วย ทั้งนี้ รัฐบาลมุ่งหวังสร้างความมั่นคงและมั่งคั่งให้กับท้องถิ่นชุมชนอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีรับฟังรายงานสรุปและติดตามสถานการณ์ภาพรวมที่ท้องสนามหลวง
วันอังคารที่ 1 พฤศจิกายน 2559
นายกรัฐมนตรีรับฟังรายงานสรุปและติดตามสถานการณ์ภาพรวมที่ท้องสนามหลวง
นายกรัฐมนตรีรับฟังรายงานสรุปและติดตามสถานการณ์ภาพรวมที่ท้องสนามหลวง
วันนี้ (19 ตุลาคม 2559) เวลา 13.15 น. ณ กองอํานวยการร่วมกรุงเทพมหานคร บริเวณท้องสนามหลวง พลเอก ประยุทธ์ จันทร์โอชา นายกรัฐมนตรี ได้เดินทางมารับฟังรายงานสรุปและติดตามสถานการณ์ในภาพรวมของประชาชนที่เดินทางมาถวายสักการะเบื้องหน้าพระบรมฉายาลักษณ์และลงนามเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช ในพระบรมมหาราชวัง โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก วิลาศ อรุณศรี เลขาธิการนายกรัฐมนตรี พลเอก เฉลิมชัย สิทธิสาท ผู้บัญชาการทหารบก และพลตํารวจเอก อัศวิน ขวัญเมือง ผู้ว่าราชการกรุงเทพมหานคร เข้าร่วมประชุมด้วย
ภายหลังการประชุมนายกรัฐมนตรีได้เดินตรวจพื้นที่จุดกองอํานวยการร่วมบริเวณท้องสนามหลวง ที่มีเจ้าหน้าที่จากหน่วยงานต่าง ๆ ประจําจุดคอยให้การบริการ และอํานวยความสะดวกแก่ประชาชนตลอด 24 ชั่วโมง พร้อมกล่าวทักทายเจ้าหน้าที่และประชาชนก่อนเดินทางกลับทําเนียบรัฐบาล
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กฤษฏา” มอบนโยบายกรมปศุสัตว์ย้ำกฎเหล็กใช้งบกลางเพิ่มเติมปี 61 ต้องเกิดประโยชน์ ก่อนแจกจ่ายพันธุ์สัตว์จัดเวทีประชาคมสอบถามความต้องการเกษตรกร พร้อมสั่งอุดช่องทุจริตกรณีค่าอบรมฝึกอาชี
วันจันทร์ที่ 26 มีนาคม 2561
“กฤษฏา” มอบนโยบายกรมปศุสัตว์ย้ํากฎเหล็กใช้งบกลางเพิ่มเติมปี 61 ต้องเกิดประโยชน์ ก่อนแจกจ่ายพันธุ์สัตว์จัดเวทีประชาคมสอบถามความต้องการเกษตรกร พร้อมสั่งอุดช่องทุจริตกรณีค่าอบรมฝึกอาชี
“กฤษฏา” มอบนโยบายกรมปศุสัตว์ย้ํากฎเหล็กใช้งบกลางเพิ่มเติมปี 61 ต้องเกิดประโยชน์ ก่อนแจกจ่ายพันธุ์สัตว์จัดเวทีประชาคมสอบถามความต้องการเกษตรกร พร้อมสั่งอุดช่องทุจริตกรณีค่าอบรมฝึกอาชีพให้สั่งจ่ายผ่านบัญชีเกษตรกรโดยตรง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังมอบนโยบายแก่ผู้บริหารกรมปศุสัตว์และปศุสัตว์จังหวัดทั้ง 76 จังหวัด มาประชุมชี้แจงเรื่องการดําเนินงานตามโครงการงบประมาณรายจ่ายกลางปีเพิ่มเติมปี 2561
ณ โรงแรมอมารี ดอนเมือง แอร์พอร์ต กรุงเทพฯว่า ในส่วนของกรมปศุสัตว์ได้รับงบประมาณกลางปีเพิ่มเติมปี 2561 เพื่อขับเคลื่อนโครงการไทยนิยม ยั่งยืน จากวงเงินงบประมาณรวมของกระทรวงเกษตรฯ 24,000 ล้านบาท เป็นโครงการที่กรมปศุสัตว์ดําเนินการ 3 โครงการ วงเงินรวมประมาณ 671 ล้านบาท ได้แก่ 1.โครงการเพิ่มทักษะอาชีพแก่เกษตรกรผู้ลงทะเบียนเพื่อสวัสดิการแห่งรัฐ 12 ล้านบาท 2.โครงการศูนย์ขยายพันธุ์และส่งเสริมการผลิตปศุสัตว์ 140 ล้านบาท 3.โครงการสร้างทักษะและส่งเสริมด้านการเกษตร 518 ล้านบาท ในจํานวน 671 ล้านบาท
ดังนั้น สิ่งที่มาเน้นย้ํา คือ การลงไปขับเคลื่อนตามแผนงานโครงการในพื้นที่ทั้ง 76 จังหวัด ทุกขั้นตอนให้มีความโปร่งใสและตรวจสอบได้ ไม่ว่าจะเป็น 1. การแจกพันธุ์สัตว์หรือการนําชาวบ้านมาอบรมวิธีการเลี้ยงและวิธีการทําการปศุสัตว์ ให้ประสานงานกับนายอําเภอ จากนั้นคัดเลือกเกษตรกรที่มีความพร้อมตามมติของที่ประชุมประชาคมของตําบลหมู่บ้านนั้นๆ 2. ให้นําโครงการที่ได้รับในครั้งนี้แจ้งในที่ประชุมหัวหน้าส่วนราชการประจําจังหวัดด้วย 3. โครงการบางส่วนเป็นการนําชาวบ้านมาอบรมแล้วก็จ่ายค่าอบรมให้วันละ 300 บาทนั้น ถ้าเป็นค่าอบรมเกิน 500 บาท ให้ผ่านธนาคาร ธกส.หรือออมสินเท่านั้น แต่ถ้าต่ํากว่า 500 บาท สามารถจ่ายเป็นเงินสดได้โดยให้มีชาวบ้านด้วยกันมาเป็นพยานในการเซ็นรับเงิน 4. บางโครงการ เช่น เวลาไปซื้อพันธุ์เป็ด ไก่ โค และแพะ มาแจก ต้องมีกรรมการตรวจรับพัสดุหรือครุภัณฑ์ตามกฎหมายว่าด้วยการพัสดุและให้เพิ่มเติมกรรมการตรวจรับต้องเป็นข้าราชการอย่างน้อยจํานวน 3 คน และเพิ่มชาวบ้านอีกจํานวน 2 คน 5. โครงการทุกโครงการในงบกลางปี 2561 ในส่วนของกระทรวงเกษตรฯ ให้ ปลัดกระทรวงเกษตรฯทําหนังสือเรียนไปถึงเลขาธิการ ปปท. ปปช. และสํานักงานตรวจเงินแผ่นดิน ส่งรายละเอียดโครงการทั้ง 24,000 ล้านบาทให้หน่วยตรวจสอบอิสระทราบ เพื่อส่งเจ้าหน้าที่มาร่วมกับ กษ. มากํากับดูแลตั้งแต่เริ่มดําเนินการ เพื่อหากเกิดปัญหาหรือมีร่องรอยการทุจริตจะได้ตรวจสอบตั้งแต่เริ่มต้นโครงการ และในส่วน กษ. จะมอบหมายให้ รมช.กษ.ทั้ง 2 ท่าน ติดตามภาพรวม โดยมีรองปลัดฯ ทั้ง 4 ท่านเป็นเลขานุการคณะติดตามงานด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.สธ. ให้ อภ. สร้างความมั่นคงด้านยาของประเทศ
วันจันทร์ที่ 26 กุมภาพันธ์ 2561
รมว.สธ. ให้ อภ. สร้างความมั่นคงด้านยาของประเทศ
รัฐมนตรีว่าการกระทรวงสาธารณสุข มอบนโยบายให้องค์การเภสัชกรรม ร่วมกับภาคเอกชน สร้างความมั่นคงด้านยาของประเทศ เติบโตไปด้วยกัน ประชาชนไทยเข้าถึงยาที่มีคุณภาพ
วันนี้ (26 กุมภาพันธ์ 2561) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข นพ.เจษฎา โชคดํารงสุข ปลัดกระทรวงสาธารณสุข พร้อมคณะผู้บริหาร ตรวจเยี่ยมพร้อมมอบนโยบายการดําเนินงานขององค์การเภสัชกรรม 5 เรื่อง ได้แก่ 1.ความมั่นคงทางยา ต้องมียาใช้เพียงพอ ไม่แข่งขันกับเอกชน และเติบโตไปด้วยกัน ร่วมมือกันสร้างการเข้าถึงยาของประชาชน 2.คณะกรรมการองค์การเภสัชกรรม ต้องมีความรู้ความสามารถด้านธุรกิจ 3.สนองนโยบายรัฐบาล เรื่องการส่งเสริมสมุนไพรไทย 4.มีธรรมาภิบาล ดําเนินการด้วยความโปร่งใส และ5.ดูแลผู้ปฏิบัติงานให้มีความสุข เพื่อให้องค์การเภสัชกรรมผลิตยาดี มีคุณภาพ ประชาชนเข้าถึงยาในราคาคุ้มค่าเป็นธรรม เป็นที่เชื่อถือของประชาชน
“4 ปีที่ผ่านมาเห็นความก้าวหน้าขององค์การเภสัชกรรม ทั้งด้านเทคโนโลยี วิสัยทัศน์ การพัฒนาคน ความโปร่งใส ที่จะมอบนโยบายในวันนี้คือ ขอให้สร้างความมั่นคงทางด้านยาเพื่อประชาชน จะทําให้ประเทศมั่นคง มั่งคั่ง ยั่งยืน ต้องทํางานเชิงรุก และยอมรับสิ่งใหม่ๆ ด้วย เพื่อให้เท่าเทียมกับองค์กรด้านนี้ของต่างประเทศ” ศ.คลินิก เกียรติคุณ นพ.ปิยะสกล กล่าว
ด้าน นายแพทย์โสภณ เมฆธน ประธานกรรมการองค์การเภสัชกรรม กล่าวว่า ได้ดําเนินการตามนโยบายของรัฐมนตรีว่าการกระทรวงสาธารณสุข เพื่อให้ประชาชนเข้าถึงยาที่จําเป็นในระบบสาธารณสุขอย่างทั่วถึง การผลิตและจัดหายาเชิงสังคมที่มีความจําเป็น เช่น ยากําพร้า ยาขาดแคลน ยาที่มีการใช้น้อยแต่จําเป็น ให้มีรายการมากขึ้น ขับเคลื่อนองค์การเภสัชกรรม 4.0 โดยวิจัย พัฒนา และผลิต ผลิตภัณฑ์เชิงนวัตกรรม ภายใต้แนวคิด Smart Industry, Smart Office, Smart Marketing และ Smart Human Resource และเปลี่ยนผ่านไปสู่องค์กรที่มีการนําระบบดิจิตัล และBig Data มาใช้ในการดําเนินงานให้มากขึ้น รวมทั้งผลักดันแผนงาน/โครงการที่สําคัญในอนาคตให้สําเร็จ ได้แก่ โครงการก่อสร้างโรงงานผลิตวัคซีนป้องกันโรคไข้หวัดใหญ่และไข้หวัดนกตามมาตรฐาน WHO-GMP ที่จ.สระบุรี ซึ่งการก่อสร้างโรงงานแล้วเสร็จ อยู่ระหว่างการทําสอบระบบต่างๆ อย่างเต็มรูปแบบ เพื่อให้ได้วัคซีนที่มีประสิทธิภาพตามมาตรฐาน ส่วนการวิจัยและพัฒนาวัคซีนป้องกันไข้หวัดใหญ่ชนิด 3 สายพันธุ์ อยู่ระหว่างการทดสอบทางคลินิกระยะที่ 3 จะเสร็จในปี 2561 คาดว่าจะขึ้นทะเบียน อย.ได้ในปี 2563
รัฐบาลไทย-ข่าวทำเนียบรัฐบาล-รมว.ยุติธรรม ประชุมติดตามความคืบหน้าเพื่อให้ผู้เสียหาย และจำเลย มาแสดงตนขอรับเงินเยียวยา
วันอังคารที่ 1 ตุลาคม 2562
รมว.ยุติธรรม ประชุมติดตามความคืบหน้าเพื่อให้ผู้เสียหาย และจําเลย มาแสดงตนขอรับเงินเยียวยา
นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมติดตามความคืบหน้าเพื่อให้ผู้เสียหาย และจําเลย มาแสดงตนขอรับเงินเยียวยา
ในวันพุธที่ ๒๕ กันยายน ๒๕๖๒ เวลา ๑๑.๓๐ น. ณ ห้องประชุมสํานักงานรัฐมนตรี ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจโท พงษ์ธร ธัญญสิริ รองปลัดกระทรวงยุติธรรม นายสมณ์ พรหมรส อธิบดีกรมคุ้มครองสิทธิและเสรีภาพ และคณะผู้บริหารกระทรวงยุติธรรม เข้าร่วมฯ เพื่อติดตามความคืบหน้าของสํานักงานยุติธรรมจังหวัดแต่ละจังหวัด จากที่ได้ Video Conference เมื่อวันที่ ๑๗ กันยายน ๒๕๖๒ โดยให้ช่วยติดตามผู้เสียหายที่ไม่มาแสดงตน เพื่อขอรับเงินเยียวยาผู้เสียหายและจําเลย โดยในวันที่ ๓๐ กันยายน ๒๕๖๒ จะมีการจัดงานเพื่อจ่ายเงินเยียวยาให้แก่ผู้เสียหายและจําเลย ในเขตพื้นที่กรุงเทพฯ ณ ศูนย์ราชการ แจ้งวัฒนะ และจังหวัดอื่นอีก ๑๒ จังหวัด โดยจะมีการ Video Conference กับสํานักงานยุติธรรมจังหวัด ทั้ง ๗๖ จังหวัด ในการจ่ายเงิน ๑๗๖ ล้านบาท พร้อมกันทั่วประเทศ และเผยแพร่ทาง Facebook Live ของกรมคุ้มครองสิทธิและเสรีภาพ
รัฐบาลไทย-ข่าวทำเนียบรัฐบาล-รัฐมนตรี สมชายฯ ลงพื้นที่เยี่ยมชมศูนย์อนุรักษ์ช้างทองคำ บริษัท ช้างทองคำ (ประเทศไทย) จำกัด จ.มหาสารคาม
วันศุกร์ที่ 1 กุมภาพันธ์ 2562
รัฐมนตรี สมชายฯ ลงพื้นที่เยี่ยมชมศูนย์อนุรักษ์ช้างทองคํา บริษัท ช้างทองคํา (ประเทศไทย) จํากัด จ.มหาสารคาม
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม ลงพื้นที่เยี่ยมชมศูนย์อนุรักษ์ช้างทองคํา บริษัท ช้างทองคํา (ประเทศไทย) จํากัด ตําบลนาข่า อําเภอวาปีปทุม จังหวัดมหาสารคาม
มหาสารคาม : วันนี้ (1 กุมภาพันธ์ 2562) เวลา 14.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม พร้อมด้วย นายภานุวัตน์ ตริยางกรูศรี นายเอกภัทร วังสุวรรณ ผู้ตรวจราชการกระทรวงอุตสาหกรรม ลงพื้นที่เยี่ยมชมศูนย์อนุรักษ์ช้างทองคํา บริษัท ช้างทองคํา (ประเทศไทย) จํากัด ตําบลนาข่า อําเภอวาปีปทุม จังหวัดมหาสารคาม ซึ่งหลวงปู่ครูบาธรรมมุนี เป็นผู้ริเริ่มเลี้ยงช้างเป็นเวลากว่า 10 ปี เพื่อช่วยเหลือช้างเร่ร่อน ช้างถูกทารุณกรรมหรือถูกทอดทิ้ง โดยมีคุณธนบดี พรหมสุข เป็นประธานกรรมการ ซึ่งได้นําช้างมาเลี้ยงให้มีที่อยู่ที่ดี รวมถึงอาหารและยารักษาโรค ให้ช้างไม่ต้องทํางานหนักอีกต่อไป และยังเป็นสถานที่ผลิตกาแฟขี้ช้างที่แพงที่สุดในโลก มีโรงคั่วกาแฟที่ใหญ่ที่สุดในภาคอีสาน ทั้งยังเป็นโรงเรียนสอนทํากาแฟ เป็นหมู่บ้านช้างที่มีช้างอายุแก่ที่สุด พร้อมทั้งเป็นศูนย์การเรียนรู้แหล่งอารยธรรมสถาปัตยกรรม
กาแฟขี้ช้างมีขั้นตอนการผลิตโดยเริ่มจากการคัดเลือกเมล็ดกาแฟไทยอาราบิก้า กาแฟสุกแดงจัด (ผลเชอรี่) สายพันธุ์ อราบิก้า ที่ปลอดสารเคมีจากแหล่งเพาะปลูก ดอยสวนยาหลวง บ้านสันเจริญ อําเภอท่าวังผา จังหวัดน่าน ที่ระดับความสูง 1,300 - 1,450 เมตร จากระดับน้ําทะเลแล้วนํามาให้ช้างกิน ซึ่งช้างต้องกินเมล็ดกาแฟ ประมาณ 33 กิโลกรัม เมื่อช้างขับถ่ายออกมาจะได้ผลผลิต 1 กิโลกรัม โดยควาญช้างจะคอยสังเกตดูว่าช้างจะขับถ่ายออกมาเมื่อใด เมื่อกระเพาะของช้างทําการย่อย ผิวเปลือกและเยลลี่ของผลกาแฟสุกแต่ไม่ได้ย่อยตัวเมล็ดกาแฟกะลา ควาญช้างก็จะนําไปตากแห้ง ทั้งนี้เพื่อไม่ให้กระทบกับพฤติกรรมการกินแบบปกติ แต่รอให้ช้างกินผลกาแฟโดยสมัครใจเมื่อช้างขับถ่ายออกมา จะทําการเก็บคัดแยกเมล็ดกาแฟ เพื่อนําไปผ่านกระบวนการผลิตในแต่ละขั้นตอนจนเป็นผลิตภัณฑ์กาแฟขี้ช้าง ซึ่งปัจจุบันกาแฟขี้ช้างไทยดังไกลทั่วโลกและราคาแพงที่สุดในโลกอีกด้วย ทั้งนี้กาแฟขี้ช้าง มีกลิ่นหอมละมุน ต่างจากกาแฟทั่วไป เพราะบ่มและย่อยด้วยกระเพาะช้าง ทําให้หอมพิเศษ และทําให้ "รสขม" ลดลงและมีความเปรี้ยวน้อยกว่า ความพิเศษนี้ทําให้กาแฟขี้ช้างหอมละมุนและอร่อยเป็นพิเศษ #กระทรวงอุตสาหกรรม #industryprmoi
รัฐบาลไทย-ข่าวทำเนียบรัฐบาล-“บิ๊กอู๋” นำทีม จัดกิจกรรมนำบริการด้านแรงงานสู่ประชาชน ถวายเป็นพระราชกุศลฯ
วันพฤหัสบดีที่ 26 กรกฎาคม 2561
“บิ๊กอู๋” นําทีม จัดกิจกรรมนําบริการด้านแรงงานสู่ประชาชน ถวายเป็นพระราชกุศลฯ
รมว.แรงงาน นําทีมกระทรวงแรงงาน จัดกิจกรรม“กระทรวงแรงงาน นําบริการด้านแรงงานสู่ประชาชนในพื้นที่” เพื่อเฉลิมพระเกียรติ และถวายเป็นพระราชกุศลแด่สมเด็จพระเจ้าอยู่หัว เสริมสร้างความรู้ความเข้าใจในภารกิจของกระทรวงแรงงานสู่ประชาชนในพื้นที่ นําร่องชาวแฟลตดินแดง
วันนี้ 26 กรกฎาคม 2561 เวลา 13.30 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดกิจกรรม “กระทรวงแรงงาน นําบริการด้านแรงงานสู่ประชาชนในพื้นที่” เพื่อเฉลิมพระเกียรติ และถวายพระราชกุศลแด่สมเด็จพระเจ้าอยู่หัว ณ บริเวณลานกีฬาแฟลตดินแดง 51 - 53 เคหะชุมชนดินแดง 2 กรุงเทพมหานคร โดยกล่าวว่า วันนี้เป็นโอกาสดีที่ทุกคนได้มารวมตัวกันทําความดี เพื่อสืบสานพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ในการบําบัดทุกข์ บํารุงสุขของราษฎร ที่ทรงห่วงใยและทรงคํานึงถึงความอยู่ดีมีสุขของประชาชนเป็นสําคัญ เพื่อให้ประชาชนมีชีวิตและความเป็นอยู่ที่ดีขึ้น โดยกระทรวงแรงงานได้ดําเนินการขับเคลื่อนนโยบายรัฐบาล ผ่านกลไกประชารัฐ ในการสร้างอนาคตประเทศ เพื่อส่งเสริมให้ประชาชนมีงานทําอย่างเหมาะสมทุกช่วงวัย มีรายได้ ได้รับการคุ้มครอง รวมทั้งได้รับสวัสดิการทางสังคม และสิทธิประโยชน์อื่นที่เหมาะสมแก่การดํารงชีพ เพื่อให้มีความเป็นอยู่และชีวิตที่ดี
พล.ต.อ. อดุลย์ฯ กล่าวเพิ่มเติมว่า ในวันนี้กระทรวงแรงงานได้มีการจัดกิจกรรมในเพื่อให้บริการประชาชนในพื้นที่ อาทิ รถบริการจัดหางานเคลื่อนที่ (Mobile Unit) ให้บริการรับสมัครงาน ค้นหาตําแหน่งว่างงาน และทําการจับคู่ (Matching) ระหว่างนายจ้างและผู้สมัครงานได้ทันที การให้คําปรึกษาแนะนําเกี่ยวกับการสมัครงาน การประกอบอาชีพ และการทดสอบความถนัดทางอาชีพ การรับงานไปทําที่บ้านสําหรับผู้สูงอายุ หรือผู้ว่างงาน ที่ต้องการทํางานที่บ้าน ซึ่งจะเป็นการเพิ่มรายได้อีกทางหนึ่ง นอกจากนี้ ยังมีบริการให้คําปรึกษาด้านแรงงาน สําหรับแรงงานหรือประชาชนที่มีปัญหาข้อข้องใจเกี่ยวกับการทํางาน ซึ่งจะมีเจ้าหน้าที่มาให้คําปรึกษา รวมทั้งการบริการตรวจสุขภาพให้กับผู้สูงอายุทั่วไป และการบริการรับสมัครเป็นผู้ประกันตน มาตรา 40 สําหรับกลุ่มแรงงานอิสระ ไม่ว่าจะเป็นพ่อค้า มอเตอร์ไซค์รับจ้างหรือกลุ่มงานอิสระอื่น ๆ ซึ่งมีการปรับปรุงสิทธิประโยชน์ให้แก่ผู้ประกันตน มาตรา 40 มากขึ้น เช่น การรักษาพยาบาล ค่าชดเชยกรณีเจ็บป่วย เงินออมหลังเกษียณ เป็นต้น
“การดําเนินกิจกรรมฯ ในครั้งนี้ จะส่งผลให้แรงงานและประชาชนในพื้นที่มีความรู้ความเข้าใจในภารกิจของกระทรวงแรงงาน ในการส่งเสริมการมีการทํา การคุ้มครองแรงงาน และสวัสดิการด้านแรงงาน เพื่อให้ประชาชนสามารถต่อยอดการมีงานทํา มีรายได้ และมีคุณภาพชีวิตที่ดีขึ้น” รมว.แรงงาน กล่าวในท้ายสุด
---------------------------------------
รัฐบาลไทย-ข่าวทำเนียบรัฐบาล-การประชุมเชิงปฏิบัติการ “อนาคตข้าวไทยเพื่อความยั่งยืน” วันอาทิตย์ที่ 14 มกราคม 2561 ณ โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพฯ
วันอาทิตย์ที่ 14 มกราคม 2561
การประชุมเชิงปฏิบัติการ “อนาคตข้าวไทยเพื่อความยั่งยืน” วันอาทิตย์ที่ 14 มกราคม 2561 ณ โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพฯ
การประชุมเชิงปฏิบัติการ “อนาคตข้าวไทยเพื่อความยั่งยืน” ถือเป็นมิติใหม่สําหรับอุตสาหกรรมข้าวไทย ที่ทุกภาคส่วนที่เกี่ยวข้องในอุตสาหกรรมข้าวไทย ได้มารวมตัวกันทั้ง เอกชน-เอกชน เกษตรกร และภาครัฐ นักวิชาการผู้เชี่ยวชาญ ในอุตสาหกรรมข้าวไทย ประมาณ 200 คน
ในรูปแบบ “ประชารัฐพลัสพลัส” เป็น “Thai Rice United” เพื่อให้เกิดการปรับกระบวนทัศน์และสร้างมิติใหม่สําหรับอุตสาหกรรมข้าวไทย ร่วมกันวิเคราะห์ถึงสถานการณ์ของอุตสาหกรรมข้าวไทยทั้งปัจจุบันและอนาคต และเสนอมุมมอง แลกเปลี่ยนข้อคิดเห็นตลอดจนเสนอแนะแนวทางในการพัฒนาอุตสาหกรรมข้าวไทย และการดําเนินนโยบายของภาครัฐในทุกมิติโดยในการประชุมจะแบ่งกลุ่มย่อย (Workshop) เป็น 3 กลุ่ม ได้แก่ 1)กลุ่มตลาดทั่วไป (Mass market) ซึ่งจะมีการกําหนดความต้องการใช้ข้าว (Demand) เพื่อขยายตลาดทั้งในและต่างประเทศ แนวทางการปรับปรุงมาตรการรักษาเสถียรภาพของรัฐบาลให้มีประสิทธิภาพเพิ่มมากขึ้น รวมถึงการปรับปรุงกฏระเบียบของภาครัฐที่เป็นปัญหาอุปสรรคและไม่ให้มีความซ้ําซ้อน เพื่ออํานวยความสะดวกให้แก่ผู้ประกอบการค้าข้าวให้สูงสุด 2)กลุ่มตลาดเฉพาะ (Specialty market) โดยจะเน้นการส่งเสริมการตลาดโดยใช้ตลาดนําการผลิต (Demand-driven) ทั้งในและต่างประเทศ รวมถึงการยกระดับมาตรฐานคุณภาพข้าว เพื่อยกระดับข้าวไทยให้เป็น พรีเมียมอย่างแท้จริง และ 3)กลุ่มตลาดสินค้านวัตกรรมและมูลค่าเพิ่ม (Value added and innovation market) มุ่งเน้นการสนับสนุนงานวิจัยเพื่อนํามาต่อยอดเชิงนวัตกรรม (Commercialization) ทางการค้าอย่างต่อเนื่อง
ทั้งนี้ ผลของการประชุมเชิงปฏิบัติการในครั้งนี้ จะถูกนําเสนอต่อคณะกรรมการและนโยบายบริหารจัดการข้าว (นบข.) เพื่อพิจารณากําหนดมาตรการและนโยบายในการพัฒนาอุตสาหกรรมข้าวไทยทั้งระบบ และการดําเนินนโยบายของภาครัฐให้เป็นรูปธรรม ต่อไป
รัฐบาลไทย-ข่าวทำเนียบรัฐบาล-ผลการประชุมคณะกรรมการนโยบายการท่องเที่ยวแห่งชาติ ครั้งที่ 1/2561
วันจันทร์ที่ 12 มีนาคม 2561
ผลการประชุมคณะกรรมการนโยบายการท่องเที่ยวแห่งชาติ ครั้งที่ 1/2561
ที่ประชุมมีมติเห็นชอบแนวทางพัฒนาการท่องเที่ยวในเขตพัฒนาการท่องเที่ยวฝั่งตะวันตก
พร้อมกําหนดเขตพัฒนาการท่องเที่ยวเพิ่มเติม 6 กลุ่มพื้นที่
วันนี้ (12 มีนาคม 2561) เวลา 09.30 น. ณ ห้องประชุม 1 ชั้น 2 อาคารกระทรวงการท่องเที่ยวและกีฬา ถนนราชดําเนินนอก กรุงเทพมหานคร นายสมคิด จาตุศรีพิทักษ์ รองนายกรัฐมนตรีเป็นประธานการประชุมคณะกรรมการนโยบายการท่องเที่ยวแห่งชาติ (กก.) ครั้งที่ 1/2561
หลังจากเลิกประชุม รองนายกรัฐมนตรี ได้มอบหมายให้นายวีระศักดิ์ โควสุรัตน์ รัฐมนตรีว่าการกระทรวงท่องเที่ยวและกีฬา แถลงข่าวผลการประชุม ซึ่งสรุปสาระสําคัญได้ดังนี้
สถานการณ์การท่องเที่ยว 2 เดือนแรกของปี 2561 ขยายตัวอย่างต่อเนื่อง และแนวโน้มปี 2561 มีนักท่องเที่ยวจํานวน 7,110,313 คน (ขยายตัวร้อยละ 14.94) โดยเฉพาะในเดือนกุมภาพันธ์ที่ผ่านมาขยายตัวสูงถึงร้อยละ 19.29 นํารายได้เข้าสู่ประเทศทั้งหมด 382,000 ล้านบาท (ขยายตัวร้อยละ 16.38) และคาดการณ์ไว้ว่าจะมีการขยายตัวของนักท่องเที่ยวชาวต่างชาติ และคนไทยท่องเที่ยวภายในประเทศ เพื่อสร้างรายได้ตลอดปี 2561 ประมาณ 3 ล้านล้านบาท ตามเป้าหมายที่กําหนดไว้
จากนั้น ที่ประชุมได้พิจารณาและมีมติเห็นชอบแนวทางพัฒนาการท่องเที่ยวในเขตพัฒนาการท่องเที่ยวฝั่งตะวันตก (Thailand Riviera) ซึ่งเป็นพื้นที่ที่มีศักยภาพมีความพร้อมในการพัฒนาบนฐานที่มีทรัพยากรธรรมชาติที่มีความโดดเด่นของแต่ละจังหวัด (จังหวัดเพชรบุรี จังหวัดประจวบคีรีขันธ์ จังหวัดชุมพร และจังหวัดระนอง) และมีโอกาสจากแผนงานโครงการลงทุนขนาดใหญ่ของภาครัฐ โดยภาครัฐได้มีการจัดตั้งกลไกพิเศษที่จะขับเคลื่อนการพัฒนาและบูรณาการ ร่วมกับหน่วยงานที่เกี่ยวข้องเพื่อพัฒนา Thailand Riviera ให้เกิดผลเป็นรูปธรรม
พร้อมกันนี้ ที่ประชุมได้พิจารณาและมีมติเห็นชอบการประเมินผลความเหมาะสมพื้นที่ทั่วประเทศเพื่อกําหนดเป็นเขตพัฒนาการท่องเที่ยวเพิ่มเติมในเบื้องต้นอีก 6 กลุ่มพื้นที่ (1) เขตพัฒนาการท่องเที่ยว เมืองเก่ามีชีวิต (2) เขตพัฒนาการท่องเที่ยว วิถีชีวิตชายฝั่งอ่าวไทย (3) เขตพัฒนาการท่องเที่ยว ผืนป่ามรดกโลกดงพญาเย็น - เขาใหญ่ (4) เขตพัฒนาการท่องเที่ยว ธรณีวิทยาถิ่นอีสาน (5) เขตพัฒนาการท่องเที่ยว วิถีชีวิตลุ่มน้ําทะเลสาบสงขลา และ (6) เขตพัฒนาการท่องเที่ยว พหุวัฒนธรรมชายแดนใต้ พร้อมทั้งมีมติมอบหมายให้กระทรวงการท่องเที่ยวและกีฬาศึกษารายละเอียด และจัดประชุมรับฟังความคิดเห็น พร้อมกับความต้องการของชุมชนในพื้นที่เพื่อประกอบการพิจารณาอย่างรอบครอบ และดําเนินการออกกฎกระทรวงเพื่อกําหนดเขตพัฒนาการท่องเที่ยงตามขั้นตอนโดยเร็วต่อไป
ก่อนจบการแถลงข่าวดังกล่าว รัฐมนตรีว่าการกระทรวงท่องเที่ยวและกีฬา ได้กล่าวชื่นชมกับ “งานอุ่นไอรัก คลายความหนาว” ซึ่งจัดขึ้นตั้งแต่วันที่ 8 กุมภาพันธ์ 2561 จนกระทั่งถึงวันที่ 11 มีนาคมที่ผ่านมาว่า คนไทยทุกภาคส่วนได้ร่วมกันเป็นเจ้าบ้านที่ดี เพื่อสร้างความประทับใจให้กับนักท่องเที่ยวชาวต่างชาติที่มาร่วมงาน พร้อมทั้งส่งผลกระตุ้นรายได้ให้กับประเทศอีกด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยว่าการ ก.อุตฯหารือเกี่ยวกับแนวทางการส่งเสริมผู้ประกอบการไทยผลิตยานยนต์ไฟฟ้า
วันพฤหัสบดีที่ 1 กุมภาพันธ์ 2561
รัฐมนตรีช่วยว่าการ ก.อุตฯหารือเกี่ยวกับแนวทางการส่งเสริมผู้ประกอบการไทยผลิตยานยนต์ไฟฟ้า
รัฐมนตรีช่วยว่าการ ก.อุตฯหารือเกี่ยวกับแนวทางการส่งเสริมผู้ประกอบการไทยผลิตยานยนต์ไฟฟ้า  ณ ห้องประชุม 2 ชั้น 3 กระทรวงอุตสาหกรรม
วันนี้ (1 ก.พ 60) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้นายยศพงษ์ ลออนวล นายกสมาคมยานยนต์ไฟฟ้านําคณะเข้าพบ เพื่อหารือเกี่ยวกับแนวทางการส่งเสริมผู้ประกอบการไทยผลิตยานยนต์ไฟฟ้า ซึ่งเป็นการต่อยอดจากอุตสาหกรรมยานยนต์เดิมที่มีอยู่ และขอทราบนโยบายการส่งเสริมของภาครัฐเพื่อให้เกิดอุตสาหกรรมรถยนต์ไฟฟ้าภายในประเทศ โดยมีผู้บริหารระดับสูงที่เกี่ยวข้องร่วมด้วย ณ ห้องประชุม 2 ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล-9 วิธีใช้ชีวิตใหม่
วันอังคารที่ 7 กรกฎาคม 2563
9 วิธีใช้ชีวิตใหม่
ห่างไกลโควิด-19
-ลดระยะเวลาการออกจากบ้าน
-เลือกช่วงเวลาที่คนไม่แออัด
-เว้นระยะห่างทางสังคม
-หมั่นล้างมือให้สะอาด
-ใส่หน้ากากอนามัย
-กินอาหารปรุงสุก สะอาด
-ออกกําลังกาย
-งดสูบบุหรี่ และแอลกอฮอล์
-พักผ่อนให้เพียงพอ
รัฐบาลไทย-ข่าวทำเนียบรัฐบาล- นายจ้าง ผู้ประกันตน ติดต่องานประกันสังคม ผ่านช่องทาง SSO e-service [กระทรวงเเรงงาน]
วันเสาร์ที่ 4 เมษายน 2563
นายจ้าง ผู้ประกันตน ติดต่องานประกันสังคม ผ่านช่องทาง SSO e-service [กระทรวงเเรงงาน]
นายจ้าง ผู้ประกันตน ติดต่องานประกันสังคม ผ่านช่องทาง SSO e-service